पाएं अपने शहर की ताज़ा ख़बरें और फ्री ई-पेपरडाउनलोड करें
पश्चिम बंगाल चुनाव परिणाम आने के बाद टीएमसी कार्यकर्ताओं द्वारा भाजपा कार्यकर्ताओं पर जुल्म ढाया जा रहा है। माता, बहनों के इज्जत, आबरू के साथ खिलवाड़ एवं रेप की घटना को अंजाम दिया जा रहा है। निरीह जनता पर अत्याचार किया जा रहा है। वह अत्यंत दुखदायी और निंदनीय है। जिला भाजपा इसकी घोर भर्त्सना करती है। यह बातें भाजपा जिलाध्यक्ष रामकुमार राय ने अपने प्रेस विज्ञप्ति में कही है। उन्होंने कहा कि पश्चिम बंगाल की घटना भारतीय लोकतंत्र के इतिहास में काला पन्ना दर्ज कर रही है। अफसोस तो इसका है कि वीभत्स घटना स्वामी विवेकानंद, रवींद्रनाथ टैगोर और श्यामा प्रसाद मुखर्जी की जन्मभूमि बंगाल में हुई है। जिन्होंने मानवता, राष्ट्रवाद का संदेश सम्पूर्ण विश्व भर में दिया। बंगाल में जो घटना हो रही है, वह बेहद डरावना है। इस तरह की घटना लोकतंत्र में विश्वास रखने वाले किसी भी राजनीतिक दल के कार्यकर्ताओं की फितरत में नहीं है। घटना की निंदा पूर्व जिलाध्यक्ष नागेंद्र नारायण ठाकुर, डॉ. विजय शंकर चौधरी, जिला महामंत्री मनोज सिंह, सुरेश सुमन, कुणाल कुमार, जिला उपाध्यक्ष प्रदीप सिंह ने घटना की निंदा की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn